

EM-2026/………../00

EGYÜTTMŰKÖDÉSI MEGÁLLAPODÁS
amely létrejött egyrészről 
Nagymaros Város Önkormányzata
Cím:
2626 Nagymaros, Fő tér 5.

Adószám:
15731113-2-13

Képviselő:
Petrovics László polgármester 
Számlaszám:
………………………………..
Telefon:
+36 (27) 595-100

(a továbbiakban: Önkormányzat)
másrészről a

Magyar Közút Nonprofit Zrt.
Székhely: 
1024 Budapest, Fényes Elek u. 7-13.

Cégjegyzékszám:
01-10-046265

Adószám: 
14605749-2-44

Aláírásra jogosult képviselője: 
Simon Attila vármegyei igazgató és


Rutkay László vármegyei ÜFO osztályvezető együttesen

Számlavezető pénzintézet neve: 
MBH Bank Nyrt.
Számlaszám: 
10300002-10460102-49020027

(a továbbiakban: 
Magyar Közút)
· a továbbiakban együttesen Felek – között az alulírott napon és helyen, az alábbiakban rögzített feltételek szerint. 
1. Preambulum

A projekt címe: „Nagymaros belterület 12128 j. út nagyfelületű burkolatjavítása a 1+000 – 1+400 kmsz között 400 méter hosszon, jobb és bal pályán, kopóréteg és lokálisan kötőréteg cserével” (a továbbiakban: Projekt), melynek megvalósítására a Felek az alábbi együttműködési megállapodást kötik. Felek rögzítik, hogy a tárgyi Projekt megvalósítása nem építési engedély köteles tevékenység.
Jelen megállapodást felek arra való tekintettel kötik, hogy a közúti közlekedésről szóló 1988. évi I. törvény 29. § (1) bekezdése, valamint a közutak építéséről szóló 12/2025. (V.8.) ÉKM rendelet 2. § (2) bekezdése alapján a Magyar Közút Nonprofit Zrt., mint az országos közút kezelője minősül építtetőnek, valamint a vagyontárgy vagyonkezelőjének a jelen megállapodás tárgyát képező Projekt tekintetében.  
Az Önkormányzat nyilatkozik, hogy a Projekt önkormányzatra eső részét 100 %-ban saját forrásból kívánja megvalósítani, ezért a Projekt állami építési beruházásnak nem minősül, ekként nem tartozik az állami építési beruházások rendjéről szóló 2023. évi LXIX. törvény hatálya alá.

2. Felek jogai és kötelezettségei
2.1. A Projekt megvalósítása során az Önkormányzat - szükség esetén harmadik személy bevonása által, annak tényleges megvalósításában (továbbiakban: Vállalkozó) - saját költségén vállalja a munka elvégzéséhez szükséges alábbi feladatokat:
· Az útszakaszon mindkét oldalon a kiemelt szegély melletti hordalék eltávolítását (a Magyar Közúttal közösen), valamint a kitermelt hordalék elszállítását az Önkormányzat által biztosított lerakóhelyre. A kitermelt hordalék kezeléséről, szükség esetén hulladékkezelő részére történő átadásról az Önkormányzat gondoskodik. 
· Az útszakaszon mindkét oldalon az űrszelvénybe lévő növényzet eltávolítását, fák gallyazását, szükség szerinti kivágását és a kivágáshoz szükséges engedélyek beszerzését. 

· Aszfalt felület burkolatmarását 3 - 5 cm mélységben, illetve lokálisan szükség szerint profilmarással és az azt követő tisztítást kb. 2 800 m2-en.
· Felmart aszfalt beszállítását mérlegelve (mérlegjeggyel igazoltan) a Magyar Közút Nonprofit Zrt. Váci Mérnökség telephelyére (cím: 2600 Vác, Külső Rádi út 23.) abban az esetben, ha Vállalkozó szállítási kapacitásigénye a marási technológiájából eredően nagyobb, mint a Magyar Közút által biztosított 32 tonna összes egyidejű mart aszfalt szállítási kapacitás.
· A burkolatmarás után a közműnyomvonal felett észlelt burkolatsüllyedések lokális javítását dokumentáltan. A javításhoz szükséges rétegrend meghatározása a burkolatmarást követő helyszíni szemle keretében kerül majd meghatározásra. 
·  A kivitelezéssel érintett útszakaszon található közmű fedlapok, víznyelőrácsok és egyéb közművekhez tartozó fedlapok szintbe helyezését (szükség esetén cseréjét) a marást követően a kopóréteg beépítése előtt, továbbá az ehhez szükséges engedélyek/hozzájárulások beszerzését.
· Finisheres géplánc és kezelő személyzet biztosítását.
· A beépítéshez szükséges C60B3RG típusú modifikált bitumen-emulzió gépi kiszórását a felületre 0,5 kg/m2 maradó mennyiségben, illetve lokálisan 2 rétegben 0,5 kg/m2.
· AC22F és AC11F típusú melegaszfalt helyszínre szállítását a Swietelsky Magyarország Kft. Dunakeszi aszfaltkeverő telepéről (2120 Dunakeszi, Székesdűlő sor 115.) és bedolgozását az e-UT 08.02.12:2022 Útügyi műszaki előírás szerint. Az elkészült új burkolatfelületnek a meglévő, csatlakozó felületekhez szintben csatlakoznia szükséges. (kapubehajtók útcsatlakozások) 
· A munkavégzés műszaki képviselőjének (3. pontban rögzített kapcsolattartójának) feladata – az általa megbízott szakkivitelező helyszíni irányítójának közreműködésével – az aszfalt szállítások koordinálása a Magyar Közút képviselőjével közösen a géplánc haladási üteméhez igazodóan, valamint a szükséges mennyiség pontosítása az aszfaltkeverő felé az aszfaltozási munka befejező szakaszában. Az aszfaltozás ideje alatt a munkavégzés műszaki képviselője – az általa megbízott szakkivitelező helyszíni irányítójának közreműködésével – minden aszfaltszállítmány menetlevelét aláírásával ellenjegyez.

· A kapubehajtók, útcsatlakozások szintbeli csatlakozásának biztosítását.

· A tárgyi szakaszon lévő hiányzó vagy sérült útszegélyek pótlása, javítása, valamint szükség szerint szintbe emelése max. 25 méter hosszon, ahol ez műszakilag megoldható, illetve a marás után kialakult állapot határozza meg a szegélyek pótlását, javítását. 
· Szükség szerint a csapadékvízelvezető árok rendezését az érintett útszakaszon, ahol a vízelvezetés ezt indokolja. 
· A meglévő Önkormányzati útcsatlakozásnál, ahol nincs kialakított vízelvezetés ott folyóka beépítése 14 folyóméter hosszon.
2.2. Magyar Közút vállalja
· Az útszakaszon mindkét oldalon a kiemelt szegély melletti hordalék eltávolítását (az Önkormányzattal közösen), valamint a kitermelt hordalék elszállítását az Önkormányzat által biztosított lerakóhelyre.  
· Az útpadka előkészítését az érintett útszakaszon.

· Aszfalt felület profilmarása során kikerülő martaszfalt szállítását a Magyar Közút Nonprofit Zrt. Váci Mérnökség telephelyére (cím: 2600 Vác, Külső Rádi út 23.)
· A burkolatmarást követően a burkolatban lévő víznyelő aknák szükség szerinti cseréjéhez, szintbeemeléséhez min. 5 db max. 11 db 48*48 cm-es víznyelőrács biztosítását helyszíni kiszállítással.

· A beépítéshez szükséges C60B3RG típusú modifikált bitumen-emulzió biztosítását a felületre 0,5 kg/m2 maradó mennyiségben, illetve lokálisan 2 rétegben 0,5 kg/m2, maximálisan 1,5 tonna mennyiségben.
· Az AC 22F és AC11F típusú melegaszfalt biztosítását a Swietelsky Magyarország Kft. Dunakeszi aszfaltkeverő telepén (2120 Dunakeszi, Székesdűlő sor 115.) történő átadással, 7 m átlagos sávszélesség, 5 cm tömör átlagos vastagság figyelembevételével, 400 m hosszúságú útszakaszon, előre láthatóan, de legfeljebb 359 tonna mennyiségben.
· Felületzáráshoz bitumenes szalag biztosítása helyszíni kiszállítással és annak helyszínen történő beépítését cca. 414 méter hosszon, 

· A kivitelezés ideje alatti ideiglenes forgalomtechnika kiépítését és jelzőőrös forgalomirányítás biztosítását.

· A munkavégzés szakmai felügyeletét.
· A munkavégzés koordinálását (az aszfalt szállítások kivételével), ellenőrzését, közreműködést az elvégzett munka átadás-átvételi eljárásában.
· Az útpadka helyreállítását martaszfaltból min. 50 cm szélességben.
· Kézi és gépi burkolatjelek tartós kivitelben történő visszafestését cca. 400 méter hosszú szakaszon e-UT 04.03.12:2022/M1:2024 Útügyi műszaki előírás szerint.
· Az elkészült munka minőségellenőrzését az e-UT 08.02.12:2022 Útügyi műszaki előírás vonatkozó rendelkezései szerint.
· A technológiai utasítás, valamint a minőség és megfelelőségi terv elkészítését.
· A felújított útszakaszon a végleges forgalomtechnika függőleges jeleinek helyreállítását.
2.3. Felek rögzítik, hogy a Projektet érintő, annak megvalósításához szükséges közbeszerzési/beszerzési eljárást az Önkormányzat a mindenkor hatályos közbeszerzési törvény és/vagy saját beszerzési/közbeszerzési szabályzata alapján folytatja le önálló ajánlatkérőként. A Magyar Közút jogosult a közbeszerzési eljárásba bíráló bizottsági tagot delegálni, erre vonatkozóan köteles az Önkormányzat a Magyar Közutat megfelelő időben értesíteni.

2.4. A közbeszerzési eljárás műszaki tartalmát képező dokumentumokat (műszaki leírás részét képező többek között terv, engedély, árazatlan költségvetés, rajzi munkarész stb.); továbbá a megkötendő vállalkozási szerződést, illetőleg az eljárást megindító felhívást (továbbiakban e pont alkalmazása során: „megküldött dokumentumok”) az Önkormányzat az eljárást indító hirdetmény hirdetményellenőrzésre történő megküldését megelőzően köteles véleményezésre megküldeni a Magyar Közút részére. A Magyar Közút az megküldött dokumentumokra annak kézbesítését követő 7 napon belül tehet észrevételt. Amennyiben a Magyar Közút 7 napon belül nem tesz a megküldött dokumentumokra észrevételt, az eljárást megindítható. 

2.5.  Az Önkormányzat az összegzés megküldésével egyidejűleg, köteles az eljárás eredményéről haladéktalanul tájékoztatni a Magyar Közutat.
2.6. 
A közbeszerzési eljárás lefolytatásával felmerülő valamennyi költség (így különösen, de nem kizárólagosan, a hirdetmények feladásának díja, EKR rendszerhasználati díj) az Önkormányzatot terheli, ideértve az általa megbízott független hivatalos közbeszerzési tanácsadó díjazását. 

2.7. Felek rögzítik, hogy a közbeszerzési eljárás lefolytatásáért, valamint a Kbt. 43.§-ában meghatározott közzétételi kötelezettség teljesítéséért, és azt követően a Projekt elszámolása tekintetében minden anyagi és egyéb felelősséget az Önkormányzat visel.

2.8. 
Az Önkormányzat kötelezettséget vállal arra, hogy a Projekt megvalósítására a Vállalkozóval kötendő vállalkozási szerződésben az országos közutakra vonatkozó minőségi előírások, elvárások rögzítésre kerülnek, és csak olyan vállalkozóval végezteti a kivitelezési munkákat, amely megfelel az országos közutak építése során elvárt feltételeknek, rendelkezik a Projekt tárgyát képező munkával megegyező nagyságrendű, a Projekttel műszakilag egyenértékű építési beruházásról szóló referenciával. Rendelkezik a vonatkozó jogszabályban (az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendeletben) előírt kamarai regisztrációval rendelkező műszaki szakemberekkel.

2.9. A vállalkozási szerződésben az Önkormányzat szerepel megrendelőként. A vállalkozói díjról a Vállalkozó az Önkormányzat nevére állítja ki számláját, mely számla megfizetését teljes összegében az Önkormányzat a Vállalkozási szerződésben vállalja. 

2.10. Az Önkormányzat kötelezettséget vállal arra, hogy a vállalkozási szerződésben rögzíti, hogy a munkavégzés koordinálását, ellenőrzését, az elvégzett munka átadás-átvételi eljárásnak lefolytatását a Magyar Közút végzi, továbbá arra, hogy a vállalkozási szerződésben a jótállási jogokat az országos közutak építése során alkalmazott gyakorlatnak megfelelően rögzíti. Ennek érdekében a kivitelezésre vonatkozó szerződéses kötelezettségek között előírja, hogy a kivitelezést végző Vállalkozónak legalább 36 hónap jótállási időt kell vállalnia, amely a műszaki átadás-átvétel sikeres lezárásával veszi kezdetét.

2.11. Az Önkormányzat kötelezettséget vállal továbbá, hogy a vállalkozási szerződésben a szavatossági kötelezettségek tekintetében rögzíti, hogy a Vállalkozó a teljesítés időpontjától számítottan kopórétegre 5 év, míg alépítményre 10 év időtartamra kellékszavatosságot köteles vállalni. A szavatossági jogok a Ptk. 6:163. § (1) bekezdése alapján e határidőkön belül érvényesíthetők, így a jogosult az igényét az adott időtartam alatt az elévülésre vonatkozó szabályok szerint bíróság előtt is érvényesítheti.
2.12. Az Önkormányzat kötelezettséget vállal arra, hogy a vállalkozási szerződésben a Magyar Közutat jelöli meg a jótállási-szavatossági kötelezettségek jogosultjaként, továbbá előírja, hogy a jótállási időszakra vonatkozóan a Vállalkozónak az országos közút kivitelezésére vonatkozó vállalkozói díj nettó összegének 1%-áig terjedő jótállási biztosítékot kell nyújtani. A biztosíték nyújtása történhet bankgarancia nyújtással (a Magyar Közút kedvezményezettként történő megjelölésével, melyben a bank azonnali, feltétlen és visszavonhatatlan fizetési kötelezettséget vállal arra az esetre, ha a Magyar Közút a Vállalkozó szerződésszegésére hivatkozással a bankgaranciát lehívja), az előzőeknek megfelelő kezesi kötelezvény benyújtásával vagy óvadékként a Magyar Közút bankszámlájára történő befizetéssel.

2.13. Felek a Projekt megvalósítása során kötelesek együttműködni, egymást a jelen Megállapodásban, illetve a Projektben vállalt kötelezettségeinek teljesítésében segíteni, a teljesítéshez szükséges információt egymás részére megadni. 

2.14. Felek kötelesek tájékoztatni egymást, ha a Projekt keretében általuk vállalt tevékenység megvalósítása akadályba ütközik, meghiúsul vagy késedelmet szenved, illetve bármely olyan körülményről, amely a Projekt megvalósítását befolyásolja. 

2.16. A Projekt megvalósítására – Felek előzetes egyeztetését követően – 2026. október hónap folyamán kerül sor. 
3. Kapcsolattartás

Felek a megállapodás teljesítésének időtartamára kapcsolattartókat jelölnek ki. A kapcsolattartásért, koordinációért felelős személyek:

Kapcsolattartó az Önkormányzat részéről:

Név: 


Büttner Miklós
Cím: 


2626 Nagymaros, Fő tér 5.
Telefonszám:
 
+36 70/323-9999
Email cím:


buttner.miklos@nagymaros.hu

Kapcsolattartó a Magyar Közút részéről:

Név:


Tóth Attila mérnökségvezető

Telefonszám:


+36 30/511-5440 

Email cím:


toth.attila@pest.kozut.hu
Felek a fent megnevezett kapcsolattartójuk személyében bekövetkezett változásról egymást haladéktalanul, írásban, elektronikus úton kötelesek értesíteni.

4. A megállapodás megszűnése és módosítása
4.1. A Felek adataiban bekövetkezett változások, így különösen székhely, bankszámlaszám stb., nem igénylik a megállapodás módosítását. Az adatok változásáról a Felek haladéktalanul értesítik egymást.

5. Záró rendelkezések

5.1. A jelen megállapodás hatályba lépésének napja megegyezik a Felek közül az utolsóként aláíró aláírásának napjával. Jelen megállapodás határozatlan időre jön létre. 

5.2. Jelen megállapodás nem szabályozott kérdésekben a vonatkozó magyar jogszabályok rendelkezései az irányadók.

5.3. A Felek képviseletében aláíró személyek kijelentik, hogy jogosultak a Felek képviseletére, továbbá ennek alapján a jelen Megállapodás megkötésére és aláírására. Az Önkormányzat képviselője kijelenti továbbá, hogy a jelen Megállapodás megkötéséhez szükséges felhatalmazással rendelkezik, és harmadik személyeknek semminemű olyan jogosultsága nincs, mely a Fél részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

5.4. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit. Felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról. 

A Magyar Közút Nonprofit Zrt. adatkezelési tájékoztatója a szerződéses partner cégjegyzésre jogosultjainak és szerződéses kapcsolattartóinak személyes adatai kezelése tárgyában megismerhető a https://internet.kozut.hu/adatvedelmi-tajekoztato/ oldalon.

5.5 Az Önkormányzat kötelezettséget vállal arra, hogy Magyar Közút Nonprofit Zrt. honlapján [https://internet.kozut.hu/download/etikai-kodex/] elérhető Etikai Kódexet megismeri, továbbá az abban foglalt magatartási szabályokat a Magyar Közút Nonprofit Zrt. nevében eljáró személyek vonatkozásában maga is betartja a jogviszony fennállása alatt. Az Önkormányzat kötelezi magát arra, hogy a Magyar Közút Nonprofit Zrt. nevében eljáró személy(ek) Etikai Kódexet sértő cselekményé(ei)t jelzi a Magyar Közút Nonprofit bejelentőfelületén, az e-ügyfélszolgálatán [https://internet.kozut.hu/ugyfelszolgalat/bejelentesek-erdeklodesek-panaszok/] keresztül. Az Önkormányzat az Etikai Kódexben foglaltakkal összefüggő bejelentések vizsgálata esetén együttműködik a kijelölt vizsgálatot végző személyekkel, részükre a vizsgálathoz kapcsolódó kérdésekben tájékoztatást nyújt.

Felek a megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

	Kelt: Albertirsa, 2026. ……….. …

	Kelt, Budapest, 2026. ………….. …

Nagymaros Város Önkormányzata
Magyar Közút Nonprofit Zrt.

